49. ΠΡ ΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1234 της 22/22 Ιουλ. 1955 Περί μεταθέσεως του χρόνου εισπράξεως του φόρου καταναλώσεως καπνού υπό ωρισμένας προϋποθέσεις. Λαβόν υπ’ όψιν: 1.Ότι, εις χείρας των καπνοπαραγωγών υφίστανται σοβαρά αποθέματα καπνών εσωτερικής καταναλώσεως, τα οποία, λόγω ταμιακών δυσχερειών δεν δύναται να απορροφήση η Καπνοβιομηχανία, καίτοι προς διατήρησιν σταθερότητος των χαρμανίων των σιγαρέττων κλπ. έχει ανάγκην αυξήσεως των εις καπνά αποθεμάτων της. 2.Ότι, κατά την ισχύουσαν διαδικασίαν εισπράξεως του φόρου καταναλώσεως καπνού, ο φόρος ούτος προκαταβάλλεται παρά των Καπνοβιομηχανιών κατά την αγοράν των ενσήμων ταινιών φορολογίας, ήτοι προ της εξόδου των προϊόντων των εκ των υπό των Εφοριών Καπνού ελεγχόμενον Καπνεργοστασίων των. 3.Ότι, από της κατά τα ως άνω καταβολής του φόρου μέχρι της εισπράξεως τούτου παρά των πελατών της καπνοβιομηχανίας, μεσολαβεί ικανόν χρονικόν διάστημα εξικνούμενον πολλάκις μέχρι ημερών. Εις το κείμενον της Εφημερίδος της Κυβερνήσεως δεν υπάρχει αριθμός. 4.Ότι, το καθεστώς της προκαταβολής του φόρου επαυξάνει τας ταμιακάς δυσχερείας των καπνοβιομηχανιών, υποχρεουμένων να διαθέτωσι παγίως προς τον σκοπόν τούτον, σημαντικά ποσά, προερχόμενα κατά κανόνα εκ δανεισμού, καθισταμένης ούτω προβληματικής της απορροφήσεως των εις χείρας των καπνοπαραγωγών υφισταμένων ή δημιουργουμένων εκάστοτε αποθεμάτων καπνών εσωτερικής καταναλώσεως και της δημιουργίας των απαραιτήτων δια την σταθεράν σύνθεσιν των χαρμανίων των αποθεμάτων καπνών. 5.Ότι, προς αποφυγήν των συνεπειών τούτων, ενδείκνυται η συμπλήρωσις των ισχυουσών σχετικών διατάξεων. 28.Ε.α.49 Κώδικας Φορολογίας Καπνού 6.Ότι, συμφώνως προς την υπ’ αριθ. 22/4.3.55 απόφασιν της Υποεπιτροπής πιστώσεων, αι Καπνοβιομηχανίαι αι πιστοδοτηθείσαι δυνάμει των υπ’ αριθ. 1109/54 και 1392/54 Πράξεων του Υπουργικού Συμβουλίου και τυχούσαι πιστωτικής διευκολύνσεως κατόπιν της από 2.9.54 αποφάσεως της Νομ. Επιτροπής (864τη Συνεδρίασις), υποχρεούνται όπως, προ πάσης περαιτέρω παροχής αυταίς διευκολύνσεως εις ενσήμους ταινίας, καταβάλλωσιν εις την δανείστριαν Τράπεζαν καθ’ ημέραν και από 115/7/55 ποσόν ίσον με την αξίαν των κατά την ίδιαν ημέραν αναληφθησομένων παρ’ αυτών επί πιστώσει ταινιών καπνού εκ του οικείου Δημοσίου Ταμείου. 7.Σχετικήν εισήγησιν του επί των Οικονομικών Υπουργού, αποφασίζομεν: 1.Δι’ αποφάσεων του Υπουργού των Οικονομικών δύναται να παρέχηται εις τας καπνοβιομηχανίας έντοκος πίστωσις προς 5% εις ενσήμους ταινίας φορολογίας καπνού, καλυπτούσας φόρους καταναλώσεως αντιστοιχούντας εις την μέσην παραγωγήν ενός 10ημέρου. Υπό τους αυτούς όρους αι Καπνοβιομηχανίαι θα χορηγώσιν εις τους πρατηριούχους και αντιπροσώπους των πίστωσιν αξίας ενσήμων ταινιών μιας ημέρας. «Η ως άνω 10ήμερος πίστωσις δύναται να παρατείνηται μέχρι 37 εργασίμων ημερών οσάκις λόγω εξαιρετικών συνθηκών υφ’ ας τελούν ωρισμέναι καπνοβιομηχανίαι κρίνεται επιβεβλημένη η χορήγησις μεγαλυτέρας προς αυτάς πιστώσεως. Εν τη περιπτώσει ταύτη ο Υπουργός των Οικονομικών δι’ αποφάσεών του δύναται να καθορίζη ειδικούς όρους και διατυπώσεις εξασφαλίσεως της προσθέτου ταύτης πιστώσεως». Το εντός « » εδάφιον προστεθέν δια της υπ’ αριθ. 74 της 20/27 Ιαν. 1956 πράξεως Υπ. Συμβουλίου, αντικατασταθέν αρχικώς δια της υπ’ αριθ. 706 της 3/3 Μαΐου 1956 ομοίας αντικατεστάθη εκ νέου ως άνω δια της υπ’ αριθ. 1180 της 2/8 Αυγ. 1956 Πράξεως Υπ. Συμβουλίου. 2.Κατ’ εξαίρεσιν, κατά την πρώτην εφαρμογήν της παρούσης η ως άνω πίστωσις, προκειμένου μόνον περί καπνοβιομηχανιών περί ων η επομένη παράγραφος και υπό τους εν αυτή όρους, δύναται ν’ ανέλθη εις ποσόν καλύπτον τους φόρους καταναλώσεως μέσης παραγωγής ενός 15θημέρου. Η πενθήμερος αύτη επί πλέον πίστωσις εξοφλείται εντός ένδεκα μηνιαίων δόσεων εξ ων η πρώτη καταβληθήσεται εντός του μηνός Αυγούστου 1955. 3.Ειδικώς, αι καπνοβιομηχανίαι αι οποίαι έλαβον δυνάμει των υπ’ αριθ. 1109 και 1392 του 1954 πράξεων του Υπουργικού Συμβουλίου πιστώσεις εις ενσήμους ταινίας καπνού, εξοφλητέας κατά τους όρους της από 2 Σεπτ. 1954 αποφάσεως της Νομισματικής Επιτροπής, ληφθείσης κατά την 864 ην  Συνεδρίασιν της, ως αύτη ετροποποιήθη υπό της υπ’ αριθ. 22/4.3.55 αποφάσεως της Υποεπιτροπής πιστώσεων, ίνα τύχωσι της υπό των προηγουμένων παραγράφων παρεχομένης διευκολύνσεως δέον όπως από της ημέρας ενάρξεως εφαρμογής του μέτρου να προσκομίζωσι προηγουμένως και καθ’ εκάστην εις τον αρμόδιον έφορον καπνού, βεβαίωσιν της δανειστρίας Τραπέζης περί του ότι κατέβαλον εις ταύτην ποσόν ίσον προς τον φόρον καταναλώσεως όστις εβεβαιώθη κατά την ημέραν εκείνην, εις εξόφλησιν ισοπόσου οφειλής των προς την εν λόγω Τράπεζαν εκ της ανωτέρω αιτίας και μέχρι ολοκληρωτικής εξοφλήσεως ταύτης. 4.Αι Καπνοβιομηχανίαι αίτινες θα τύχωσι των κατά τας προηγουμένας παραγράφους της παρούσης διευκολύνσεων υποχρεούνται όπως τηρώσι σταθερώς αποθέματα καπνών εσωτερικής καταναλώσεως αξίας ίσης προς τον πιστούμενον φόρον καταναλώσεως πλέον των καπνών άτινα υποχρεούνται να κατέχωσι βάσει των οικείων αποφάσεων της Νομισματικής Επιτροπής. 5.Δι’ αποφάσεων του Υπουργού των Οικονομικών, δημοσιευομένων δια της Εφημερίδος της Κυβερνήσεως, καθορίζονται οι όροι, προϋποθέσεις και διατυπώσεις εν γένει υφ’ ους χορηγείται η βάσει του παρόντος πίστωσις και αι παρασχετέαι προσωπικαί ή εμπράγμαται εξασφαλίσεις. Ομοίως καθορίζεται η διαδικασία αποτιμήσεως της αξίας των εις αποθήκην ή ενέχυρον παρεχομένων ακινήτων ή μηχανημάτων. Δια των αυτών αποφάσεων καθορίζονται τα έξοδα εκτιμήσεως των ακινήτων και μηχανημάτων της καπνοβιομηχανίας άτινα, ως και τα έξοδα ελέγχου των τίτλων ιδιοκτησίας αυτών, βαρύνουσι τας ενδιαφερομένας καπνοβιομηχανίας ως και πάσα λεπτομέρεια χρήσιμος δια την εφαρμογήν του παρόντος. 6.Τα κατ’ εφαρμογήν των ανωτέρω αποφάσεων συντασσόμενα έγγραφα απαλλάσσονται των τελών χαρτοσήμου ως και παντός υπέρ του Δημοσίου ή τρίτων δικαιώματος, πλην των δικαιωμάτων των Συμβολαιογράφων και φυλάκων μεταγραφών άτινα μειούνται εις το ήμισυ μη δυνάμενα κατ’ ανώτατον όριον να υπερβώσι τας 3.000 δραχμάς κατά περίπτωσιν. 7.Εκδόσαν προς τούτο την υπ’ αριθ. 1234 πράξιν του ήτις τελούσα υπό Νομοθετικήν κύρωσιν ισχύει από της δημοσιεύσεώς της δια της Εφημερίδος της Κυβερνήσεως. (Μετά την σελ. 320,12) Σελ. 320,13 Κώδικας Φορολογίας Καπνού 28.Ε.α.49 